Þó það virðist ekki nema í gær sem Kompany droppaði míkrafóninum og kvaddi Manchester á sigurhátíð City , þá var komið að því , handhafar allra titla á Englandi mætti liðinu sem lenti í öðru sæti , Liverpool , í baráttu um góðgerðaskjöldin . Það voru Liverpool sem spörkuðu leiknum af stað við mikill læti aðdáenda enska boltans um allan heim , enski boltinn er hafinn ! City fengu boltan strax og Liverpool gerðu það sem þeir gera svo vel og pressuðu hátt á vellinum en City höndlaði þá pressu nokkuð auðveldlega og voru allir ótrúlega öruggir í öllum sínum aðgerðum . Strax á fjórðu mínútu gerði Gomez sig sekan um mistök og Sterling stal af honum boltanum og átti nokkuð greiða leið að marki , senti til hliðar þar sem Sane en færið of þröngt og setti boltan í hliðarnetið . Liverpool átti einnig sín færi þar sem Firminho átti ágætis færi og skot beint á mjög svo öruggan Bravo . Einnig átti Stones lélega sendingu fram sem liverpool komst inní sem endaði í mjög svo góðu færi Salah en framhjá fór skotið . Svo barst til tíðinda á tólftu mínútu , Sane sem hafði meiðst og þurfti að yfirgefa völlinn , fékk aukaspyru á miðjum vallarhelming Liverpool , De Bruyne sendir hann til hægri á Walker sem átti góða sendingu inní teig Liverpool sem áttu ekki von á spretti frá Zinchenko en hann var skyndilega einn , skallar inní teig , Silva flikkar boltanum með hælnum á Sterling sem setti hann framhjá Alisson sem koma engum vörnum við , sama hvað hann reyndi . City 1 Liverpool 0 ! Sterling fagnaði vel en þetta var hans fyrsta mark gegn Liverpool síðan hann sá ljósið og gekk til liðs við City . Liverpool átti svo flott færi þar sem sending kom upp kantinn , Salah fór illa með Zinchenko og kom sér í góða stöðu en skotið framhjá . City hélt boltanum vel og voru gríðarlega öruggir á boltanum og ef pressan á öftustu fimm varð of mikil , kom Bravo með gullsendingar upp kantana . Og það varð það sem gerðist á fimtándu mínútu leiks að Bravo á frábæran bolta fram á Jesus , sem hafði komið inná í stað meiddan Sane , átti svo gullsendingu á De Bruyne , Robertson nær að pota í boltan sem fer á Sterling sem á fínt skot en Alisson vel á verði . Leikurinn róaðist og fljótlega var flautað til hálfleiks . City leiddi með einu marki . Seinni hálfleikurinn byrjaði vel hjá City , sem áttu eftir þriggja mínút hálfleik skot í stöng en þar var á ferð Sterling sem var einn á móti Alisson , endursýningar sýndu þó að hann var rangstæður . Eins vel og þetta byrjaði hjá City átti seinni hálfleikur eftir að verða erfiður . Liverpool voru mun betri aðilinn og hápressan sem City gerði svo vel í seinni hálfleik hvarf og duttu City aftarlega á völlinn og freistuðust til að verja forskotið . Liverpool gerði vel og fengu nokkur færi . Van Djik átti skot í slá eftir hornspyrnu og niður á línu . City gerði svo stóra breytingu í leiknum þegar Silva fór út af á 60 . Mínútu og inn kom Gundogan . Verð ég að segja að innkoma Gundogan var vægast sagt léleg ! Í raun þess eðlis að maður hefur miklar áhyggjur af manninum . City átti þó sitt færi og var það stórt . Walker vinnur boltan á eigin vallarhelmingi og tekur sprett að miðju vallarins og á þar frábæra sendingu inn fyrir vörn Liverpool þar sem Sterling var mættur á ferðina og var kominn einn inn fyrir en þó ekki einn í heiminum eins og hann hélt en í stað þess að keyra að Alisson þá hægði hann á sér og Djik elti hann uppi og kom í veg fyrir að Sterling ætti skot eða gæti sent hann til hliðar þar sem Walker kom á fleygiferð og var aleinn . Lýsandi fyrir seinni hálfleikinn þar sem hlutirnir gerðust mjög hægt hjá City . Upp frá því áttu Liverpool leikinn og uppskáru mark á 77 mínútu eftir aukaspyrnu Henderson á miðjum vallarhelming City , Walker gerir léleg tilraun til að skalla frá , undir engri pressu , beint í lappirnar Djik sem lyftir honum inn í teig og þar reis Matip hæst og skallaði í markið . 1 - 1 Liverpool hafði öll tök á leiknum og voru City vægast sagt lélegir . Öryggið sem hafði verið í seinni hálfleik var farin og voru varnamenn City í miklum vandræðum . Bravo þurfti meðal annars að taka á honum stóra sínum og varði í tvígang vel bæði frá Keita og Salah . Í uppbótatíma virtist Salah vera tryggja sigur fyrir Liverpool en hann komst í gott færi gegn Bravo sem varði vel en beint á kollinn á Salah sem skallaði að marki og virtist boltinn á leið í tómt markið . Walker hélt þó ekki og átti vægast sagt frábæra björgun á línu með bakfallaspyrnu ! Vítaspyrnukeppni var það heillinn en ef það er eitthvað sem City elska þá er það vítaspyrnukeppnir og nýtti City allar sínar spyrnur á meðan Bravo varði ágætis spyrnu Wjinaldum . Manchester City vinna sinn fyrsta titill af vonandi mörgum á þessu tímabili . Maður leiksins : Claudio Bravo Hugleiðingar : Claudio Bravo leit vel út , var öruggur í flestum aðgerðum og varði oft vel . Ederson watch out ! Rodri var mjög góður í flestum sínum aðgerðum , frábært að vera með mann sem getur leyst þessa mikilvægu stöðu . Hann dreifði boltanum vel og var ávallt tilbúinn að fá boltan í fæturna og virðist sjá fram í tíman . Að því sögðu lenti hann þrisvar sinnum í samstuði við liðsfélaga ! Sterling leit vel út og virðist ætla halda áfram frá því sem var horfið . Jesus var einnig ágætur . Gundogan átti hræðilega innkomu og virtist líða fáranlega illa inná vellinum . Foden gerði meira í þær 5 mínútur sem hann fékk og vonandi fær hann traustið fram yfir Gundogan . Hversu skrítið var það að það var ekki Kompany sem lyfti skjöldinum ? Áhugavert að Silva og Aguero lyftu honum saman . Fyrirliðar á þessu tímabili ? Hversu geggjaðir voru afmælibúningarnir hjá City ? Það væri frábært ef þetta væri búningur City fyrir tímabilið , án Etihad framan á treyjunni .